Klassen var de første slagskipene som ble bygget etter HMS «Dreadnought» og var en direkte videreutvikling av denne med en del forbedringer. Klassen hadde samme maskineri som HMS «Dreadnought». Annenbestykningen som på HMS «Dreadnought» bestod av 3" kanoner ble skiftet ut med mer effektive 4" kanoner. Selv om beltet var noe tynnere på skipene i Bellerophon-klassen var de generelt sett bedre beskyttet og klassen innførte for første gang torpedoskott.